# Kapibara

| Kapibara |
| --- |
|  |
| Status pemuliharaan |
|  Kurang membimbangkan  (IUCN 3.1) |
| Pengelasan saintifik |
| Alam: | Haiwan |
| Filum: | Chordata |
| Subfilum: | Vertebrata |
| Kelas: | Mammalia |
| Order: | Rodensia |
| Suborder: | Hystricomorpha |
| Keluarga: | Caviidae |
| Subkeluarga: | Hydrochoerinae |
| Genus: | *ppHydrochoerus]]* |
| Spesies: | H. hydrochaeris |
| Nama binomial |
| Hydrochoerus hydrochaeris (Linnaeus, 1766) |
|  |
| Daerah penyebaran Masbro |

**Kapibara** (nama saintifik: *Hydrochoerus hydrochaeris*) ialah haiwan jenis rodensia semiakuatik bertaburan di benua Amerika Selatan; ia merupakan spesies terbesar mamalia sebegini.

## Etimologi

Nama haiwan ini diserap daripada perkataan *capivara* dalam bahasa Portugis Brazil yang meminjam kata bahasa Tupi **ka'apiûara** menggabungkan **kaá** "daun" + **píi** "tirus" (maka *caá pi'i* "rumput") + **ú** "makan" + **ara** (imbuhan pelaku) lalu memberi maksud "pemakan rumput". Nama genus *Hydrochoerus* berasal daripada kata-kata bahasa Yunani ὕδωρ *hýdor* yang bermaksud “air” dan χοῖρος *khoíros* yang bermaksud “babi”; manakala nama spesies *hydrochaeris* berasal daripada perkataan Bahasa Yunani ὕδωρ *hýdor* yang bermaksud “air” dan χαίρω *khairo* yang bermaksud “menikmati”.

Ia adakala dipanggil **babi air** dalam bahasa basahan meskipun tidak sama keluarga dengan babi, sebaliknya dari genus *Hydrochoerus* yang serumpun dengan tikus belanda.

## Gambaran fizikal

Kapibara dewasa mampu membesar mencapai antara 106 hingga 134 sentimeter panjang dan antara 50 hingga 62 sm tinggi dari paras kelasa; berat ditimbang sekitar 35 hingga 66 kg. Kapibara betina lebih berat dari yang jantan.

## Taburan

Kapibara hidup di belantara berdekatan jasad-jasad air seperti tasik danau, paya rawa dan sungai. Ia menjadi tarikan banyak pemangsa setempat seperti jaguar, puma, helang, kaiman dan anakonda.

## Tabiat

Induk kapibara dan anak-anaknya di hutan liar.
Kapibara hidup secara berkawanan mencapai jumlah 10-20 ekor terdiri dari 2-4 ekor jantan dewasa, 4-7 ekor betina dewasa manakala selebihnya anak-anak.

### Pergerakan

Haiwan ini berenang dengan baik. Ia berkebolehan menahan nafas selama lima minit.

### Pemakanan

Kapibara adalah herbivor peragut rumput dan tumbuhan akuatik serta juga buah dan kulit kayu. Haiwan ini boleh cerewet memilih makan dedaun sesejenis pokok sahaja; kecenderungan memakan pelbagai jenis tumbuhan lain meningkat seiring musim kemarau.

### Pembiakan

Kapibara membunting selama tempoh antara 130–150 hari, ia boleh beranak paling puratanya 4 ekor hingga sebanyak 8 ekor.

## Hubungan dengan manusia

Capybara di Zoo Negara Malaysia.
Kapibara sering diburu mendapatkan sumber daging dan bulu sehinggakan ada diternak di ladang-ladang. Haiwan ini juga sering ditemukan di zoo dan taman haiwan jinak memanjangkan hayat lebih 12 tahun jauh dari keadaan di alam liar mudah diancam pemangsa disebutkan dengan hayat selama hingga kira-kira 4 tahun sahaja.

Haiwan ini dibenarkan peliharaannya di beberapa negeri di Amerika Syarikat.

## Rujukan

### Sumber-sumber

* Ferreira, A. B. H. (1986). *Novo Dicionário da Língua Portuguesa* (ed. ke-2). Rio de Janeiro, Brazil: Nova Fronteira.

## Pautan luar

* Taylor, Alan (29 November 2018). "Companionable Capybaras". *The Atlantic*.
* *Hydrochoerus hydrochaeris* - Animal Diversity Web